Tervetuloa teille kaikille tähän opetusjaksoon!
Puhutaanpa nyt yliluonnollisesta, -
ja mitä se yliluonnollisuus tekee? Se vapauttaa lakihenkisyydestä.
Joskus minusta tuntuu, että juuri täällä Suomessa -
uskonnollisuuden henki ja laki- henkisyys vallitsevat ainakin nyt.
Kun todellinen Pyhän Hengen voima laskeutuu ja on läsnä, -
se menee aina teologisen ymmärryksen yli.
Jumalan läsnäoloa ja ihmeitä et näet voi selittää järjellisesti.
Aito Pyhän Hengen voima kantaa mukanaan totuuden -
ja kumoaa kaikki epäluulot ja uskonnolliset korvikkeet.
Täydellinen ristintyö, Jeesus, käski opetuslapsia odottamaan -
sitä, mikä heille oli luvattu.
Johannes 14:25-26.
Jumala tulee ilmaantumaan radikaalilla tavalla lopunaikana.
Se vapauttaa uskovat niistä siteistä, -
jotka ovat estäneet heitä toteuttamasta mahdottomia asioita.
Sellainen elokuvakin on tehty kuin Mission Impossible -
eli 'Mahdoton lähetystehtävä'.
Lähdetäänpä jälleen Jaakobista.
Jaakob ei ollut vertailukelpoinen isoisäänsä Aabrahamiin.
Hän ei voinut tietää sananpartta, jota myöhemmin Israelissa hoettiin.
Siinä hänenkin nimensä mainittiin: -
Aabrahamin, Iisakin ja Jaakobin Jumala. Vau!
Hän pääsi kuuluisien listaan, -
ja tästä tulisi sananparsi Israelissa.
Eipä mies myöskään tiennyt vielä alkulähteissä, -
että hänen uusi nimensä tulisi olemaan Israel.
Tästä nimestä syntyisi kokonainen kansakunta.
Yhden ihmisen tottelevaisuudesta.
Kaikki tämä alkoi Beetelistä, -
missä Jaakob ensi alkuun ei tuntenut yhtään mitään.
Ei minkäänlaisia emootioita, ei minkäänlaisia tunteita.
Hän tiesi vain sen, että Jumala oli ollut paikalla -
ja senkin hän tiesi vasta jälkeenpäin.
Hän oli Jumalan läsnäolosta tietämätön.
Jaakobista tuli täydellistä armoa kuvaava symboli monella tavalla.
Hän oli esimerkki konnasta eli pettäjästä, -
jota Jumala kuitenkin rakasti, -
kuten Malakia 1:2 sanoo.
Herra sanoo siinä, että Hän on rakastanut Jaakobia.
Samoin Roomalaiskirje 9:13 sanoo: "niinkuin kirjoitettu on: -
'Jaakobia minä rakastin, mutta Eesauta minä vihasin'."
Herra tiesi jo alun pitäen, että Jaakobilla oli taivuteltava sydän.
Tosin hänkin joutui kokemaan niitä traagisia taivutteluasioita, -
ennen kuin hänestä tuli se, mikä hänestä lopullisesti tuli.
Meissä kaikissa on tämä, että tullessamme uskoon -
olemme kelvollisia sellaisenaan Jumalalle, -
mutta vasta silloin alkaa uskon- vaelluksemme ja Jumalan taivuttelu.
Taivuteltavalla sydämellä kaikki käy paljon nopeammin, -
ettei tarvitse vaeltaa israelilaisten tavoin erämaassa 40 vuotta, -
vaikka saman matkan olisi tehnyt muutamassa päivässä.
Olen asunut Israelissa siihen aikaan, -
kun Siinain erämaa ei ollut Egyptin vallassa.
Olen matkustanut sen päästä toiseen, ja se kävi ihan hetkessä.
Jumalan täytyi kuitenkin ajaa Egypti pois Israelista -
ja näistä erämaavaeltajista.
Jumala ei koskaan sanonut israelilaisille, -
että minä annan omaksi teille tämän koko erämaan.
Ei Hän niin sanonut, että te sukupolvesta toiseen joudutte -
elämään tässä erämaassa. Ei Hän niin sanonut.
Hän sanoi: "Minä johdan teidät Luvattuun maahan."
Valitettavasti ensimmäinen sukupolvi ei sitä ymmärtänyt.
Se kapinoi aina Jumalaa vastaan ja jäi sitten erämaahan, -
mutta toinen sukupolvi sai jatkaa Luvattuun maahan.
Jumala ei koskaan sanonut israelilaisille, -
että nämä saavat loppuikänsä syödä taivaasta tulevaa mannaa.
Saatte olla mannapuuron orjia. Ei! Hän sanoi, -
että Luvatussa maassa on viinirypäleitä, -
jotka vaan kastatte hunajaan. Siellä on ruokaa tarpeeksi.
Sitä he eivät kuitenkaan saaneet kokea, koska he kapinoivat.
Jaakobissa ei siis ollut yhtään sellaista asiaa, -
joka olisi ansainnut Jumalan rakkauden.
Samoin, kun me emme olleet uskovia, tuskin meissäkään oli mitään, -
että omilla teoillamme olisimme ansainneet Jumalan rakkauden.
Jaakob ei ollut tehnyt mitään tämän rakkauden hyväksi.
Kristuksen rakkaus on ilmaista.
Hän oli tehnyt kaiken väärin ja tiesi nyt, että oli pakenemassa.
Hän oli juoksemassa pakoon sukuaan ja Eesauta.
Suku on pahin, niin kuin sanotaan.
No, se oli muuttunut pahaksi Jaakobille, -
koska hän oli petoksella saanut kaiken omaksi hyväkseen.
Hänessä itsessään ei siis ollut mitään.
Hän oli suvussaan se viimeinen, -
jolle hän odotti Jumalan ilmestyvän.
Ei hän edes ymmärtänyt, että Jumala välittää -
ja juuri hänelle Jumala ilmestyisi ja vielä paljastaisi -
jumalallisen suunnitelman hänen elämälleen.
Meillä kaikilla on siis toivoa. Emme ole olleet mitään, -
mutta Jumalan tullessa elämäämme katsotaan tulevaisuuteen.
Hänellä on tulevaisuus meille kaikille.
Pelkäätkö sinä jotakin? Pelkäätkö jotenkin Jumalan kohtaamista?
Varsinkin, jos olet tehnyt vääryyttä -
tai kaikki on mennyt elämässäsi pieleen.
Olet vähän tökkinyt ja tehnyt sitä ja tätä.
Tietämällä tiesit, että näin ei olisi pitänyt menetellä.
Kuitenkin ehdoin tahdoin menettelit pahasti.
Ajattelet, voitko näin pahojen tekojen jälkeen olla -
Jumalalle kelvollinen. Jos nyt tulet uskoon -
tai Jumalan läsnäoloon, niin Jumala litistää sinut letuksi.
Ei Jumala ole tällainen. Ei Jumala kärvennä sinua hiilillä.
Se ei ole sinun kohtalosi. Ei se ollut Jaakobin kohtalo, -
että hän olisi odottanut suurempaa rysäystä, -
vaikka voimme Raamatusta lukea, että Jumala on myös tuomion Jumala.
Katsotaanpas asioita vähän toisesta perspektiivistä.
Beetel oli eilen, Ramallah on tänään.
Jos vertaat Beeteliä tänä päivänä, niin voit olla vähän hämmentynyt.
Tänään sen paikan nimi on - mikä se olikaan? Se oli Ramallah.
Beetelistä tuli Ramallah. Tässäkin tapahtui muuten muutos.
Se on aivan sama, samalla maantieteellisellä paikalla, -
kuin Beetel oli Raamatun alkulehdillä.
Paikka, jossa Jaakobin sydämen kylmyys todistettiin.
Nyt se oli uudelleen. Hänestä on tullut uusi mies -
ja vuosissa muuttunut.
Herra käski panna pois kaikki. Kaikki, mitä Jaakobilla oli ollut, -
kaikki idolin kuvatukset perheestään.
Hän antoi jopa määräyksen puhdistautua ja vaihtaa vaatteensa.
Nyt näet menemme Beeteliin, ja siellä teen alttarin Herralle, -
joka vastasi minulle, kun olin masentuneessa tilassa.
Se on 1. Moos. 35:1-3.
Huomaa, että Jaakob sanoi: "missä Jumala vastasi minun rukouksiini, -
koska kuuli minua ahdistuksen aikana."
Jumala kuulee meitä silloin, kun olemme ahdistuksessa.
Pelko ei lähde Kristuksesta, sillä Jeesus sanoo, -
että Hän antaa meille rauhan, Hänen rauhansa.
Ota siis siitä rauhasta kiinni. Häädä se pelko pois, -
niin kuin Jaakobkin joutui kasvamaan pois pelostaan, jota pakeni, -
ja Jumalan rauha astui hänen sydämeensä.
Tämä oli todistus siitä, että Jaakob oli rukoillut Jumalaa -
ja hän tuli tiettyyn paikkaan.
Huomaa toinen lause, - mitä hän mainitsee Jumalasta: -
"...ja oli minun kanssani tiellä, jota vaelsin."
Hän on sinun kanssasi sillä tiellä, jota sinä vaellat, -
vaikka sinä et tuntisi yhtään mitään. Aivan kuten Jaakobin kanssa.
Realisoiko Jaakob nyt Jumalan läsnäolon itsessään?
Hän tajusi Jumalan läsnäolon. Hän tajusi -
Jumalan valtakunnan tulleen hänen sisäänsä.
Aivan kuten Jumalan valtakunta asuu meissä uskoontulomme hetkellä.
Miksi siis sinä pelkäät? Älä pelkää, -
sillä maailmankaikkeuden Jumala asuu sinussa.
Hän pitää sinusta huolta. Kun vaellan tuolla saarilla, -
niin en pelkää mitään. Tiedän, että aikani on silloin, -
kun Jumala määrää eikä silloin, kun ihminen haluaa minut tappaa.
On monesti ollut kiperiä tilanteita mutta pelkoa ei ole ollut.
Sielunvihollinen haluaa aiheuttaa meille pelon.
Jos se saa meissä ylivallan, niin se on voittanut.
Muistan, kun menin Pohjois-Filippiineille.
Sinne oli sovittu puhematkoja.
Siellä eräs seurakuntapastori sanoi, -
että hän on joskus julistanut evankeliumia terroristialueella.
Minä heti sytyin, koska se oli myös terroristialuetta.
"Minäkin haluan!" Hän oli epävarma, kun olin ulkomaalainen.
Niitä kidnapataan lunnaitten takia. "Minusta ei saa lunnaita. -
Minulla ei ole rahaa, mutta haluan sinne, -
jos kerran tiedät edes, millä suunnalla leirit ovat."
Jankutin ja jankutin. Kun nainen nalkuttaa, niin mies antoi periksi.
Otimme hänen autonsa ja hän sanoi, että lähdemme myöhään illalla.
Koskaan ei saa puhua tästä etukäteen väijytyksen pelossa.
Niin lähdimme kauas syvälle viidakkoon -
ja yksinkertaisesti vain putkahdimme terroristileiriin.
Terroristit juoksivat meitä vastaan konekiväärit kädessä, -
ja lapsia juoksi. En muista, oliko sata vai enemmän, mutta paljon.
Heilläkin on perheitä. Vaimoja juoksi ällistyneinä, -
mitä tuo albiino tekee täällä. Täysin väritön ulkomaalainen.
Minä takertelin, että tulin lapsia leikittämään -
ja laulamaan niille. Siis minähän en osaa laulaa, -
mutta luotin pastoriin. He olivat niin hämmentyneitä, -
etteivät osanneet sanoa mitään. Vain epävarmasti "Oo, niin no joo."
Kun aiheutat hämmennyksen vihollisleirissä, he eivät osaa toimia.
Lapsia tuli iloisina ympärille. Pastori alkoi laulaa heille -
lauluja tagalogiksi, mistä minä en ymmärtänyt mitään.
Olen ennenkin kertonut, että bravuurini omalla vuorollani on -
suomeksi 1. säkeistö laulusta Joulupuu on rakennettu.
Minua ei häiritse, että siellä on 38 asteen trooppinen helle.
Eivät ne ymmärrä, mitä laulan. Se menee aina täydestä.
Sitten kerron, mitä taivaassa on. Miten ihanaa siellä on.
Mitä kaikkea lapset voivat siellä tehdä. He innostuvat.
Sinne pääsee vain Jeesuksen Kristuksen kautta.
Kerron, kuka Jeesus on. Kysyn, kuka haluaa Kristuksen sydämeensä.
Lapset tietysti ja muutama äiti nostivat kätensä.
"Nyt rukoilemme. Sulkekaa silmänne. Laittakaa käsi sydämelle, -
että Jeesus tulee sydämeenne asumaan."
Aloin rukoilla syntisen rukousta ihan omin sanoin.
Pastori käänsi sen tagalogiksi. Aukaisin silmäni ja näin, -
että terroristeja seisoi ase vieressään.
Konekivääripiiput sojottivat ylös. Heilläkin oli käsi sydämellä -
ja he toistivat syntisen rukouksen. Mahtavaa!
Jos ei ole mitään pelkoa, niin asioita alkaa tapahtua.
Vielä, kun olimme lähdössä, niin tämän ryhmän johtaja -
tuli sanomaan: "Please, älkää vielä lähtekö. Meillä oli niin kivaa."
"Tulkaa toistekin. Haluaisitteko teetä ja pikkuleipiä?"
En olisi halunnut, mutta koska he niin kovin halusivat, -
niin he laittoivat vettä kiehumaan ja teepakkauksia.
Juttelimme sitten heidän kanssaan. Pastori kuiskasi, -
että älä vaan kerro, että olet jostain järjestöstä -
tai järjestö rahoittaa tätä, sillä heihin ei voi luottaa.
Siellä tuli kuitenkin valtavasti sieluja.
Joskus Jumala siis lähettää meidät susien paikkaan.
Kun palasimme, pastori kertoi minulle seuraavana päivänä, -
että tuntia ennen meidän sinne menoamme -
siellä oli ollut terroristien väijytys, -
ja he olivat murhanneet aivan tavallisen ohikulkijan.
Ehkä en olisi mennyt, jos olisin tiennyt sen etukäteen.
Ehkä Herra salasikin sen. Siksi he olivat niin ällistyneitä.
"Mistä nämä tulivat?" Ja varsinkin tuo väritön ihminen.
Se toi kuitenkin tuloksia. Kun et pelkää mitään, -
niin tuloksia tulee. Jos pelkäät, vihollinen saa siitä otteen.
Siinä on pieni asia, josta pitäisi luopua, -
koska Jeesus Kristus antaa rauhan. En tarkoita sitä, -
että summittaisesti alkaisin mennä jonnekin.
Kyllä käytän talonpoikaisjärkeä, mikä on mahdollista ja mikä ei.
Jumala on ihmeitä tekevä Jumala, ja luotan siihen, -
että kukaan ei ota henkeäni ennen, kuin Jumala on sen päivän antanut.
Luotan siihen, että vaikka olen epätäydellinen, -
niin Jumala katsoo minua rakkauden silmin.
Olen sanonut Herralle: "Lähetä, minne vain haluat, niin minä menen"
"En pelkää, koska sinä olet minun kanssani."
Niin Herra sanoi Gideonillekin, -
kun Hän valitsi Gideonin sotajoukkonsa päälliköksi: -
"Sinä vapautat Israelin kansan vihollisen orjuudesta."
Gideon sanoi: "Mikä minä olen? Sukuni vähäisin. En ole sotilaskaan."
Herra sanoi hänelle ne merkittävät sanat: -
"Minä olen sinun kanssasi, ja silloin sinä voitat."
Kun Herra antaa tehtävän ja on meidän kanssamme, -
silloin me voitamme. Lähde sinäkin tällä periaatteella.
On aika mielenkiintoista, kun olen Papualla kysynyt -
monilta papualaispastoreilta, miten heidän kyläkuntansa tuli uskoon.
Kuka on julistanut heille evankeliumia?
niin aina löytyy joku suomalainen! Meillä on jo veressä -
tämmöinen suo, kuokka ja jussi -tyyppi.
Olemme ehkä vähän erakkoluonteisia. Minä en niin ole, mutta joku muu.
Me emme luovuta.
Kaikkia ulkomaalaisia käskettiin poistumaan, -
kun Papua halusi itsenäistyä. Eräs papualaispastori totesi, -
että yksi suomalainen lähetti ei halunnut lähteä sieltä pois.
Hän sanoi, että on mökin sinne rakentanut eikä lähde mihinkään!
Sinne hän jäi, kun kaikki muut pakenivat sieltä siihen aikaan.
Annettiin käsky, että juuri englantilaiset ja australialaiset ulos.
Jaakob ei realisoinut Jumalan läsnäoloa itsessään.
Hän pelkäsi myös Laabania. Se on siellä VT:ssa.
Löydät myös 1. Moos. 32:33.
Samoin kuin Jaakobin tytär Dina oli maailmassa pois uskontieltä -
ja menetti neitsyytensä.
Yhä edelleen Jaakob pelkäsi Eesau-veljeään.
Edes hänen omassa perheessään ei ollut harmoniaa.
Jaakob oli menettänyt perhesuhteen- sa ja auktoriteettinsa perheessä.
1. Moos. 34:30-31.
Jumala antoi käskyn mennä Beeteliin.
1. Moos. 35:1 Koko perhe totteli.
Ehkä myös ympärillä olevat kaupungit pelkäsivät Jaakobin poikia -
Dinan tähden. Näin sanoo jae 5: -
"...ja Jumalan kauhu valtasi heidän ympärillään olevat kaupungit,..."
Jos seurakunta tänään menee takaisin Beeteliin, -
uskon, että Jumalan pelko valtaisi tämän maailman.
Jos ei kunnioiteta Herraa, niin silloin käy huonosti.
Jumala osoitti arvottomaksi itsensä tuntevalle Jaakobille -
Jumalan ihmeellisen arvon. Vau!
Jumalan uskollisuus tuntuu usein liian hyvältä ollakseen totta.
Tämä merkitsee sitä, ettemme ole pelastettuja tekojemme kautta.
Efesolaiskirje 2:8-9 sanoo: -
"Sillä armosta te olette pelastetut uskon kautta, ette itsenne kautta -
- se on Jumalan lahja - ette tekojen kautta, -
ettei kukaan kerskaisi." Olemme siis rakastettuja -
iankaikkisella rakkaudella. Jer. 31:3 sanoo: -
"Kaukaa ilmestyy minulle Herra: -
'Iankaikkisella rakkaudella minä olen sinua rakastanut,...'"
Ajattele, että kukaan ei ymmärrä, kuinka rakastava Herra on.
Hän on tietysti tuomion Herrakin, mutta myös rakastava Herra.
Kukaan ei voisi pelastua, jos Jumala katsoisi, -
ettei tuo ole vielä kelvollinen pelastukseen.
Annetaan sille tätä ja tätä ja rääkätään sitä noin, -
niin eiköhän se siitä puhdistu ja pyhity.
Ei. Hän ottaa jokaisen pelastukseen sellaisena, kuin olemme.
Siitä ristin juurelta lähtee tilaisuus, -
ja siitä vasta alkaa se Jumalan koulu.
Uskon, että tällä hetkellä moni on odotushuoneessa, -
missä Kuningas on omassa valtaistuinsalissaan.
Me odotamme, koska Herran valtikka koskee meitä, -
ja saamme koskettaa Esterin tavoin valtikan päätä.
Saamme kokea sitten sen palvelu- tehtävän, mihin Herra meidät ohjaa.
Uskon, että jokaiselle on palvelutehtävä.
Jokainen voi kokea Jumalan ihmeitä.
En se ole vain minä. Minussa ei ole mitään erityistä.
Monesti en tunne yhtään mitään lähtiessäni liikkeelle.
Lähden siitä, ettei se ole tunteista kiinni.
Jumala on kanssani, koska Hän lähettää johonkin.
Hän pitää myös minusta huolta, että tehtävä suoritetaan loppuun.
Jumala tarvitsee jalkojamme, niitä, -
jotka julistavat evankeliumia kaikkialla.
Olemme kouluttaneet nuoria vaeltamaan mökistä mökkiin, -
kadulta kadulle ja kysymään ihmisiltä: -
"Haluatko, että siunataan?" "Onko täällä sairaita?"
He laittavat kätensä sairasten päälle, ja nämä saavat parantua.
Ihmeellistä. Halvaantuneita on noussut pystyyn ja monia, -
joille lääkärit ovat sanoneet, että mitään ei voida enää tehdä.
Jumalalla ei ole asioita, joille mitään ei voitaisi tehdä. Hän voi!
Ihmiset eivät mene sairaalaan, vaan tulevat kouluumme -
ja pyytävät rukoilemaan puolestaan.
Koko seurakunta alkaa rukoilla tai se, kuka meistä on paikalla.
Jumala on todistanut Sanansa, että se pitää paikkansa.
He laskevat kätensä sairasten päälle, ja sairaat parantuvat!
Älä siis ala nynneröimään, ettei sinusta mitään.
Et sinä voi tätä tehdä. Et voikaan. Se on Jumala, joka tekee!
Sinä itsessäsi et pysty mitään te- kemään, mutta se on se näkyvä käsi.
Ala rukoilla naapurisi puolesta, jos naapuri valittaa kipeää jalkaa.
Laske käsi hänen päälleen ja sano, että näin me siunaamme: -
"Jeesuksen Kristuksen nimessä parane."
Näin ihmeitä alkaa tapahtua.
Jos et aktivoi Jumalan valtakuntaa sisältäsi toimimaan, -
niin miten se voi toimia? Jumala odottaa, -
että nyt se viimeinkin hoksasi!
Meille on annettu kaksi asetta. Ensimmäinen on Jumalan Sana.
Opettele sitä. Se on väkevä ja voimallinen.
Toinen on Pyhä Henki, sen lahjat ja sen voima.
Nämä kaksi yhdistettyinä on annettu uskoville. Johan alkoi tapahtua!
Älä enää nynneröi, sillä olet Jumalan voimaa täynnä.
Sinä olet Pyhällä Hengellä täytetty ja jos et ole jostain syystä, -
niin rukoile: "Herra, kasta minut Pyhällä Hengellä. -
Anna energiaasi, voimaasi minulle."
Hän antaa sen verran, että voit aloittaa.
Jos et koskaan aloita mitään, niin ei koskaan tapahdu mitään.
Ei sitä tapahdu vain minulle, vaan myös sinulle.
Ehkä juuri nyt tätä kuunnellessasi usko nousee, -
voitelu tulee sinuun, ja sinä uudistumalla uudistut.
Kiitos, rakas taivaallinen Isä, että jokainen katsoja kokee, -
että tulet voimalla hänen sydämeensä, -
ja Jumalan läsnäolo täyttää hänet. Sinä, joka olet sairaana, -
niin katso Jeesuksen Kristuksen parantavia silmiä.
Hänen kätensä ei ole liian lyhyt ylettymään täältä sinuun.
Rukoilen, että saisit kokea täydellisen parantumisen.
Rukoilen, että kivut lähtekööt Jeesuksen Kristuksen nimessä -
tästä henkilöstä, joka ei yötäkään voi nukkua kivuiltaan!
Jumala nostakoon sinut pystyyn, niin voit elää terveenä/kivuttomana.
Se on Kristuksen tahto sinussa. Se ei riipu siitä, millainen olet.
Jumalan rakkaus täyttäköön sinut ja koskettakoon sinua.
Jeesuksen Kristuksen nimessä rukoilen, -
että sinä saat kokea Jumalan läsnäolon.
Ole siis armollisesti siunattu ja suojattu, -
niin kuin Jumalan tahto onkin. Kristus asukoon sydämessäsi, -
sillä sinä olet Jumalan mielitietty ja tulet aina olemaan.
Et voi parantaa itseäsi Jumalan mieleiseksi, -
vaan katso Hänen silmiinsä.
Kiitos, rakas taivaallinen Isä, läsnäolosta ja voimasta, -
joka tulee syttymään Suomen kansassa.
Kiitos, Jeesus! Kiitos, Jeesus, -
että armosi on ylitsevuotavainen tämän kansan kohdalla.
Herra, rukoilen, että tämä kansa saisi vanhurskaan johtajan.
Herra, jos jokin asia maallisesti on mahdotonta, -
Sinulle mikään ei ole mahdotonta. Herra, ravistele tätä kansakuntaa.
Ravistele tämän maan hallinto- henkilöitä.
Herra, puhu heidän sydämelleen. Kiitetty Jeesus. Kiitetty Jeesus, -
että Suomen kansa saisi vielä kokea herätyksen ajat.
Uskon siihen, että Jumala ei jätä Suomen kansaa.
Uskon siihen, että vielä Suomessa tapahtuu ihmeitä ilman määrää.
Olen ollut todella siunattu, että Suomessa on kristillinen TV-asema.
Kannata tätä asemaa, että se saa toimia edelleenkin.
Sen tukinumero on 0600-10177.
Tuki on noin 12 euroa.
Voit tukea myös pankkitilin kautta viitteellä. Näin kannatat, -
että saamme edelleen nähdä kristillisiä ohjelmia, -
joita tämä asema pystyy tarjoamaan. Ole siunattu!
Tekstitys: Tuula-Riitta Virrankare